text: አማርኛትግርኛEnglish
text: #000000
text: Odeeffannoowwan sobaa moosaajiiwwan ergaa saffisaa daddabarsan irratti qoodaman irraa of yaa eegnu!
text: #000003
text: Yeroo gara yerootti gosti fi lakkoofsi moosaajiiwwan ergaawwan dhuunfaa bifa saffisaa ta’een waliif qooduuf gargaaran dabalaa jira.
text: #000004
text: Itoophiyaa keessattis moosaajiiwwan ergaa dhuunfaa waliif qooduuf gargaaran (private messaging apps) akka Telegram, Signal, Whatsapp fi kunneen biroo bal’inaan faayidaarra oolu.
text: #000005
text: Moosaajiiwwan kunneen tekinoloojii odeeffannoon waliif qoodnu akka hin butamne taasisu (encryption) qabaachuun isaanii cimina isaanii isa ijoodha.
text: #000006
text: Moosaajiiwwan kun icciitii dhuunfaa fayyadamtootaa gama eeguutin gumaachi isaanii olaanaa ta’ullee yaaddoo facaatii odeeffannoo sobaafi dogongoraa akkasumas haasaa jibbiinsaa olaanaa uumanii jiru.
text: #000007
text: Keessattuu tarkaanfii miidiyaaleen hawaasaa akka Feesbuukii, Yuutuubii fi Tiwiitaraa haasaawwan jibbiinsaafi odeeffannoo dogongoraa irratti fudhachaa jiran ka’umsa godhachuun namootnifi gareeleen odeeffannoo sobaa tamsaasan moosaajiiwwan kunneen baay’inaan fayyadamaa jiraachuu ogeeyyiin himu.
text: #000008
text: Biyya keenya keessattis keessattuu moosaajiin Telegiraamni odeeffannoowwan miidiyaalee hawaasaa biroo irratti qooduun hin danda’amne qooduuf faayidaarra yeroo oolu baay’inaan mul’ata.
text: #000009
text: Namootni odeeffannoo kunneen qoodan hordoftootni isaanii Feesbuukiifi Tiwiitara irra jiran gara chaanalii Telegiraamaa isaanii seenuun qabiyyeewwan kunneen akka ilaalan affeeru.
text: #000011
text: Haa ta’u malee qabiyyeewwan bifa kanaan chaanaliiwwan Telegiraamaa irratti qoodaman tokko tokko miira namootaa kan jeeqanfi rakkoo xin-sammuuf saaxiluu kan danda’anidha.
text: #000012
text: Dabalataan chaanaliiwwan Telegiraamaa maqaa fi suuraa dhaabbilee beekamoo fayyadamuun banaman fi gochaalee goyyomsuu raawwatanis baay’inaan mul’atu.
text: #000013
text: Gama biraatiin tarkaanfiin Telegram odeffannoowwan sobaa, haasaa jibbiinsaa fi gochaalee burjaajii chaanaliiwwan irratti qoodaman to’achuutiin hojjechaa jiru laafaa ta’uunsaa rakkinicha daran hammeessee jira.
text: #000014
text: Kanaafis odeeffannoowwan sobaa, haasaa jibbiinsaa akkasumas gochaalee burjaajii gama gareewwan fi chaanaliiwwan Telegiraamin qoodamaniif akka hin saaxilamneef of eeggannoo gochuun barbaachisaadha.
text: #000015
text: Maloota of eeggannoo itti taasifnu keessaa tokko immoo chaanaliiwwan Telegiraamaa sirrii ta’an qofa hordofuudha.
text: #000016
text: Kana malees qabiyyeewwan Telegiraamaa odeeffannoo sobaafi haasaa jibbiinsaa ofkeessaa qaban ‘report’ gochuun gahee keenya yaa bahannu.
text: #000017
text: Barreeffama, suuraa yookiin viidiyoo chaanalii Telegiraamaa keessatti qoodame ‘report’ gochuuf jalqaba barreeffama, suuraa ykn viidiyoo ‘report’ gochuu barbaadnu cuqaasnee sekondii muraasaaf yaa turru.
text: #000018
text: Itti aansunis ‘report’ kan jedhu yaa cuqaasnu.
text: #000019
text: Chaanalii yookiin garee Telegiraamaa ‘report’ gochuuf immoo garee yookiin chaanalicha yaa bannu.
text: #000020
text: Itti aansuun suuraa pirofaayilii chaanalichaa yaa cuqaasnu.
text: #000021
text: Itti aansuunis mallattoo tuqaalee sadi iddoo ‘more’ jedhu jiru yaa cuqaasnu.
text: #000022
text: ወቅታዊ መረጃዎችን ቀጥታ በኢሜልዎ ለማግኘት ይመዝገቡ
text: #000024
text: ያቀረቡትን የግል መረጃ በግላዊ መመሪያችን መሠረት እንጠብቃለን::
text: #000025
text: Ispeen keessatti suuraawwan daa’imman qullaa hubannoo namtolchee (AI) fayyadamuun hojjetaman rifaatuu uuman
  Odeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame
  Suuraan hiriira magaalaa Ambootti taasifame agarsiisa jechuun qoodamaa jiru dogongora
  Dandeettii itti fayyadama miidiyaa fi gahee tamsa’ina odeeffannoo sobaa ittisuu keessatti qabu
text: #000026
text: Dandeettii itti fayyadama miidiyaa fi gahee tamsa’ina odeeffannoo sobaa ittisuu keessatti qabu
text: #000030
text: በማኅበራዊ አውታረ መረቦቻችን ይከተሉን
text: #000031